b"\n_START_ARTICLE_\nRamon Quer i Vidal\n_START_SECTION_\nBiografia\n_START_PARAGRAPH_\nNascut a Cardona, el 1859 Ramon Quer es va establir a la ciutat de Sabadell i poc despr\xc3\xa9s comen\xc3\xa7\xc3\xa0 a treballar de professor de dibuix a l'Escola Pia. Va col\xc2\xb7laborar amb Francesc Soler i Rovirosa en la decoraci\xc3\xb3 del Teatre Principal. Quer fou un dels creadors del Club Calces, juntament amb Tom\xc3\xa0s Bosch, Narc\xc3\xads Giralt, Xiquet Creu de la M\xc3\xa0, Marian Burgu\xc3\xa8s, Pere F\xc3\xa0bregas i Miquel Sellar\xc3\xa8s. El 1880 fund\xc3\xa0 l'Acad\xc3\xa8mia de Belles Arts, juntament amb Joan Figueres i Joan Vila Cinca; el 1928 Sabadell organitz\xc3\xa0 una exposici\xc3\xb3 homenatge als tres fundadors."